stanford-oval/wikipedia huggingface dataset:
Epic Games

| Epic Games |
| --- | --- |

Yritysmuoto:  Yksityinen
Perustettu:  1991
Perustaja:  Tim Sweeney
Toimitusjohtaja:  Tim Sweeney
Kotipaikka:  Yhdysvallat
Toiminta-alue:  Maailmanlaajuinen
Toimiala:  videopeliteollisuus
Tuotteet:  videopelit Unreal Engine Epic Games Store
Henkilöstö:  700 (2018)
Tytäryhtiöt:  People Can Fly Chair Entertainment Cloudgine Epic Games Berlin Epic Games Japan Epic Games Korea Epic Games Seattle Epic Games Sweden Epic Games UK
Omistaja:  Tim Sweeney Tencent
Kotisivu:  epicgames.com
Infobox OKVirheellinen NIMI-arvo: 
Epic Games (aikaisemmin Epic MegaGames) on yhdysvaltalainen pelitalo, jonka Tim Sweeney perusti Marylandissa vuonna 1991. Yhtiö on aloittanut videopelien kehittäjänä, mutta on alun jälkeen laajentanut lisensoimaan Unreal Engine -pelimoottoriaan pelikehittäjille.
Yhtiön johtava osakkeenhaltija on sen perustaja ja toimitusjohtaja Tim Sweeney. 48 prosenttia yhtiön osakkeista omistaa kiinalainen Tencent.
Pelit

Yhtiön kehittämistä peleistä tunnetuimpia ovat Unreal-sarja, Gears of War -sarja sekä uusimpana Fortnite.
Aiheesta muualla

Wikimedia Commonsissa on kuvia tai muita tiedostoja aiheesta .
Profiili MobyGamesissä (englanniksi)
-pelisarja
| --- | --- |
Virallinen sarja:   Unreal Return to Na Pali  Unreal II: The Awakening eXpanded MultiPlayer 
Unreal Tournament:   Unreal Tournament  Unreal Tournament 2003  Unreal Tournament 2004  Unreal Tournament 3 
Unreal Championship:   Unreal Championship  Unreal Championship 2: The Liandri Conflict 
Teknologia:  Unreal Engine
Emil Boc

| Emil Boc |
| --- | --- |

Romanian pääministeri
 22. joulukuuta 2008 –  
Edeltäjä:  Călin Popescu-Tăriceanu
Henkilötiedot
Syntynyt: 6. syyskuuta 1966 (ikä 58) Răchiţele, Romania
Tiedot
Puolue:  Demokraatti-liberaalinen puolue
 Nimikirjoitus
Aiheesta muualla
www.emilboc.ro
Emil Boc (s. 6. syyskuuta 1966) on romanialainen poliitikko ja maansa pääministeri joulukuusta 2008 helmikuuhun 2012. Sitä ennen hän toimi kesäkuusta 2004 Cluj-Napocan pormestarina ja joulukuusta 2004 Partidul Democrat-Liberal-puolueen (PD-L) johtajana.
Boc on syntyisin Răchiţelen kylästä Clujista. Boc on opiskellut historiaa ja filosofiaa Clujissa ja väitteli tohtoriksi 2000.
Hän lähti valtakunnanpolitiikkaan 2003, kun hänet valittiin Traian Băsescun ehdotuksesta Demokraattisen puolueen puoluesihteeriksi. Vuonna 2004 hänet valittiin Cluj-Napocan pormestariksi. Hän voitti 12 vuotta kaupunkia johtaneen nationalisti Gheorghe Funarin.
Demokraattinen puolue yhdistyi tammikuussa 2008 Partidul Liberal Democratin kanssa, joka oli Theodor Stolojanin seuraajien Liberaalipuolueesta eronnut ryhmä, muodostaen Partidul Democrat-Liberalin (PD-L).
Marraskuun 2008 parlamenttivaalien jälkeen presidentti Băsescu nimitti aluksi demokraatti-liberaalien Stolojanin hallituksenmuodostajaksi, mutta hän luopui tehtävästä ja Băsescu nimitti Bocin. Hallitus muodostettiin kahden suurimman voittajapuolueen, demokraatti-liberaalien ja sosiaalidemokraattien kesken, joilla on noin 70 % osuus parlamentin paikoista. Parlamentti vahvisti hallituksen nimityksen 22. joulukuuta 2008.
Hallitus hajosi 1. lokakuuta 2009 kun sosiaalidemokraatit jättivät sen. Boc erotti sosiaalidemokraattien sisäministeri Dan Nican, kun tämä arvaili marraskuun presidentinvaaleissa yritettävän vaalivilppiä Traian Basescun valitsemiseksi uudelleen. Koko Mircea Geoanăn johtama sosiaalidemokraattinen puolue jätti tämän jälkeen hallituksen solidaarisuudesta Nicaa kohtaan.
Hallitus kaatui tämän jälkeen epäluottamuslauseeseen 13. lokakuuta 2009.
Presidentti Băsescu nimitti tämän jälkeen hallituksenmuodostajaksi Lucian Croitorun, joka ei kyennyt kokoamaan uutta hallitusta. Joulukuussa 2009 Băsescu nimitti Bocin uudelleen muodostamaan uuden hallituksen.
Kesällä 2010 Bocin hallitus joutui tekemään vaikeita säästötoimia. Selvittyään vasemmiston epäluottamuslauseesta sen tarkoitus oli leikata julkisen sektorin palkkoja 25 % ja eläkkeitä 15 %, IMF:n ja EU:n kanssa tehtyjen sopimusten mukaisesti, tavoitteena saada seuraava maksuerä 20 miljardin lainasta. Ammattiyhdistysten jäsenet ja eläkeläiset protestoivat parlamentin ulkopuolella ja vaativat pääministerin ja presidentin eroa.
Uudet suuret mielenosoitukset hallitusta ja presidenttiä vastaan alkoivat tammikuussa 2012.
23.1.2012 Boc erotti ulkoministeri Teodor Baconschin tämän haukuttua mielenosoittajia roskajoukoksi. Hän itse ilmoitti lopulta eroavansa 6.2.2012.
Aiheesta muualla

Kuvia tai muita tiedostoja aiheesta Emil Boc Wikimedia Commonsissa
Erich von Ungern-Sternberg

Erich von Ungern-Sternberg (17. helmikuuta 1910 Tallinna – 9. heinäkuuta 1989 Helsinki) oli suomalainen arkkitehti. Hänet tunnetaan etenkin teollisuusrakennusten suunnittelijana. Hän kuului von Ungern-Sternbergin baltiansaksalaiseen aatelissukuun. Perhe muutti Suomeen vuonna 1919. Hänen isänsä Ernst von Ungern-Sternberg toimi lohjalaisen Ab Faner Oy:n toimitusjohtajana 1923-1950.
Von Ungern-Sternberg valmistui arkkitehdiksi Teknillisestä korkeakoulusta vuonna 1938. Hän työskenteli Petsamon Nikkelin palveluksessa 1937–1939 ja Bertel Liljequistin arkkitehtitoimistossa 1939. Sodan jälkeen hän toimi vuodesta 1945 vuoteen 1946 Hämeen läänin maatalousseuran arkkitehtina ja perusti sen jälkeen oman arkkitehtitoimiston, joka toimi vuoteen 1977 saakka.
Hän suunnitteli paljon teollisuusrakennuksia eri tilaajille, muun muassa Oy Vuoksenniska Ablle ja Hangon Koverhariin terästehtaan rakennuksia. Von Ungern-Sternberg suunnitteli myös asuinrakennuksia ja huviloita yksityisille asiakkaille ja korjaus- ja muutostöitä arvorakennuksiin. Hänen käsialaansa on myös Espoossa oleva Solvallan urheiluopisto ja Kirkkonummen Haapajärven kirkon lähellä oleva siunauskappeli (1948).
Lohjalle Erich von Ungern-Sternberg suunnitteli 1950-luvun alussa kolme asuinkerrostaloa.
Espoossa olevan Träskändan kartanon päärakennuksessa oli toiminut kunnalliskoti 1920-luvulta. Päärakennus kävi ahtaaksi, ja von Ungern-Sternberg suunnitteli alueelle lisärakennuksen, joka valmistui 1953. Rakennuksessa oli sairasosasto, pesula, sauna, laitoskeittiö ja ruokasali. Hän suunnitteli myös seuraavan laajennuksen, joka valmistui 1957. Se oli satapaikkainen hoitorakennus, jossa oli lisäksi muun muassa voimistelu- ja askartelutilat.
Espoon kaupungin koulutus- ja edustustilana ja kaupunginjohtajan virka-asuntona olevan Gumbölen kartanon vuodelta 1840 oleva empiretyylinen päärakennus on kunnostettu nykyasuunsa Erich von Ungern-Sternbergin suunnitelmien mukaan vuosina 1974–1975 tehdyssä korjauksessa.
Apuri

Apuri eli aisapari (engl. sidekick) on fiktion, esimerkiksi televisiosarjan, elokuvan tai romaanin, sivuhenkilö. Hän on yleensä sankarin ystävä sekä usein uskollisin ja lähin apulainen. Lähes poikkeuksetta hän pelastaa usein teoksen aikana toimillaan sankarin hengen ja päinvastoin. Apuri esiintyy sankarin vastaparina, jotta sankarin taidot ja voima korostuisivat. Apuri myös esittää kysymyksiä, joita katsoja tai lukija esittäisi. Lisäksi apuri huolehtii usein tehtävistä, joita sankaria ei voi panna tekemään. Toisinaan apuri on koominen hahmo.
Tunnettuja apurihahmoja

Antti (Mikael Karvajalka, Mikael Hakim)
Baldrick (Musta kyy)
Barry Wheeler (Alan Wake)
Chewbacca (Tähtien sota)
Clank (Ratchet & Clank)
Daxter (Jak and Daxter)
Diddy Kong (Donkey Kong)
Gabrielle (Xena)
Harkat Mulds (Darren Shan)
Kaptah (Sinuhe egyptiläinen)
Kapteeni Haddock (Tintti)
Kapteeni Hastings (Hercule Poirot)
Luigi (Mario)
Miles "Tails" Prower (Sonic the Hedgehog)
Milhouse Van Houten (Bart Simpson)
Minionit (Itse ilkimys-elokuvat)
Obelix (Asterix)
Perjantai (Robinson Crusoe)
Pikku John (Robin Hood)
Pätkä (Pekka Puupää)
Rankku (Musta Pekka)
Robin (Batman)
Ron Stoppable (Kim Possible)
R2-D2 (Tähtien sota)
Sancho Panza (Don Quijote)
Tahvo Soranen (Retu Kivinen)
Tohtori Watson (Sherlock Holmes)
Tälli (Älli ja Tälli)
Euville

| Euville |
| --- | --- |
 Kunnantalo
 vaakuna
 Euville
 Koordinaatit: 48°44′57″N, 5°37′36″E 
Valtio:  Ranska
Alue:  Grand Est
Departementti:  Meuse
Arrondissementti:  Commercy
Pinta-ala:  
 – Kokonaispinta-ala:  29,8 km²
Väkiluku (2016):  1 673 
 – Väestötiheys:  56 as./km²
Kunnan numero:  55184
Infobox OKVirheellinen NIMI-arvo: 
Euville on kunta Pohjois-Ranskassa Meusen departementissa Grand Estin alueella. Se sijaitsee Meusejoen varrella.
Kivilouhimo
Euville on tunnettu kivilouhimoistaan. Niistä louhittiin kiveä 1800-luvulla moniin Pariisissa rakennettaviin rakennuksiin ja monumentteihin, joita olivat Louvre, Grand Palais ja Petit Palais, Opéra Garnier sekä Gare de l'Est.
Aiheesta muualla

Kuvia tai muita tiedostoja aiheesta Euville Wikimedia Commonsissa
Erasure

| Erasure |
| --- | --- |

 Erasure esiintymässä vuonna 2011
Tiedot
Toiminnassa:  1985–
Tyylilaji:  synthpop
Kotipaikka:  Yhdistynyt kuningaskunta
Laulukieli:  englanti
Jäsenet:  Andy Bell, laulu   Vince Clarke, syntetisaattorit, kitara  
Levy-yhtiö:  Mute   Sire   Elektra   Maverick  
Aiheesta muualla
Kotisivut
Infobox OKNimi-testi OK: 
Erasure (äännetään [ɪˈreɪʃər]) on brittiläinen vuonna 1985 perustettu synthpop-duo, jonka muodostavat Vince Clarke (syntetisaattorit, kosketinsoittimet) ja Andy Bell (laulu).
Erasure sai alkunsa vuonna 1985, kun Depeche Moden, Yazoon ja The Assemblyn taakseen jättänyt Vince Clarke haki lehti-ilmoituksella laulajaa uuteen projektiinsa. Yli neljänkymmenen kokelaan joukosta valituksi tuli Andy Bell.
Ensimmäinen albumi Wonderland ei ollut suuri kaupallinen menestys, mutta vuoden 1986 "Sometimes" -kappaleesta eteenpäin jokainen yhtyeen Britanniassa julkaistu single on noussut UK Singles Chartin Top-30:een. Vuoteen 2007 mennessä Erasure on julkaissut yhteensä 18 albumia ja myynyt yli 14 miljoonaa äänitettä maailmanlaajuisesti. Yhtyeen tunnetuimpia kappaleita ovat "Sometimes" (1986), "A Little Respect" (1988), "Stop!" (1988), "Blue Savannah" (1990), "Chorus" (1991), "Always" (1994) sekä Suomessa erityisen suureen suosioon kohonnut "Love To Hate You" (1991). Yhtyeen suurin hitti - ja ainoa Brittein singlelistan ykköseksi noussut kappale - on kuitenkin vuonna 1992 julkaistulta, ABBA:a versioineelta, ABBA-esque -EP:ltä irrotettu single "Take A Chance On Me".
Yhtyeen myydyin studioalbumi on Isossa-Britanniassa triplaplatinaa ja USA:ssa platinaa myynyt The Innocents (1988). Muista julkaisuista parhaiten on myynyt yhtyeen ensimmäinen singlekokoelma Pop! The First 20 Hits (1992), joka kotimaansa triplaplatinan lisäksi myi kultalevyyn oikeuttavan määrän USA:ssa ja Saksassa.
Erasure on konsertoinut Suomessa kahdesti: Helsingin jäähallissa 2. syyskuuta 1992, Phantasmagorical Tour -kiertueensa yhteydessä ja vuonna 2017 Robbie Williamsin Tampereen konsertin lämmittelijänä.
Diskografia > Albumit

Wonderland (1986)
The Circus (1987)
The Two Ring Circus (1987)
The Innocents (1988)
Wild! (1989)
Chorus (1991)
Pop! The First 20 Hits (1992)
I Say I Say I Say (1994)
Erasure (1995)
Cowboy (1997)
Loveboat (2000)
Other People's Songs (2003)
Hits! The Very Best Of Erasure (2003)
Nightbird (2005)
The Erasure Show (2005)
Union Street (2006)
Acoustic Live (2006)
Light At The End Of The World (2007)
Live At The Royal Albert Hall (2007)
Total Pop! The First 40 Hits (2009)
Tomorrow's World (2011)
Tomorrow's World Tour (Live At The Roundhouse) (2011)
Snow Globe (2013)
The Violet Flame (2014)
Always - The Very Best of Erasure (2015)
World Be Gone (2017)
World Beyond (2018)
World Be Live (2018)
The Neon (2020)
Day-Glo (Based on a True Story) (2022)
Diskografia > EP:t

Crackers International (1988)
Am I Right? (1991)
ABBA-esque (1992)
I Love Saturday (1994)
Rain : Plus (1997)
Moon & The Sky : Plus (2001)
Storm Chaser (2007)
Pop! Remixed (2009)
Erasure.Club (2009)
Phantom Bride EP (2009)
World Be Gone EP (2017)
Diskografia > VHS

| Vuosi | Video |
| --- | --- |
1987: Live At The Seaside
1989: The Innocents
1990: Wild!
1992: ABBA-Esque
1992: Pop! The First 20 Hits
1993: The Tank, The Swan And The Balloon
1996: Erasure 1995-96
1998: The Tiny Tour
Diskografia > DVD

| Vuosi | DVD |
| --- | --- |
2003: Sanctuary - The EIS Christmas Concert
2003: Hits! The Videos
2004: The Tank, The Swan And The Balloon
2005: Great Hits Live - live At Great Woods
2005: The Erasure Show
2007: On The Road To Nashville
2008: Live At The Royal Albert Hall
Aiheesta muualla

Erasuren viralliset kotisivut
Erasuren viralliset MySpace-sivut
Erasure fans
Wikimedia Commonsissa on kuvia tai muita tiedostoja aiheesta .
András Herczeg

| 0 | 1 | 2 |
| --- | --- | --- |

Henkilötiedot
Koko nimi: András Herczeg
Syntymäaika: 11. heinäkuuta 1956 (ikä 68)
Syntymäpaikka: Gyöngyös, Unkari
Seura
Seura:  Debreceni VSC
Tehtävä: Päävalmentaja
Seurat
| Vuodet | Seura | O (M) |
| 1970–1974 1974–1979 1979–1981 1981 1981–1984 1984–1986 1986–1988 |  Debreceni Sportiskola  Debreceni VSC  Honvéd Szabó Lajos SE  Hajdúböszörmény  Hajdúszoboszlói Bocskai  Karcag  Hajdúszoboszló |  |
Valmennusura
1988–1995 1995–1997 1997–1998 1998–1999 1999–2000 2000–2001 2001–2004 2001–2004 2004–2007 2007–2010 2017–:  Debreceni SI  Debreceni VSC (apuv.)  Debreceni VSC  Unkarin olympiamaajoukkue  Debreceni VSC Juniorit  Tiszaújváros  Debreceni VSC (apuv.)  Létavértes  Debreceni VSC (apuv.)  Debreceni VSC  Debreceni VSC
András Herczeg (s. 11. heinäkuuta 1956) on unkarilainen jalkapallovalmentaja ja entinen pelaaja. Toukokuusta 2017 lähtien hän on toiminut Debrecenin päävalmentajana.
Ura

Herczeg pelasi urallaan useissa eri unkarilaisseuroissa alemmilla sarjatasoilla. 1979 hän oli voittamassa Unkarin 1.divisioonaa Debreceni VSC:n kanssa.
1988 Herczeg lopetti pelaajana ja siirtyi valmentajaksi. Hän aloitti uransa junioriseura Debreceni SI:n päävalmentajana. Hän nousi tietoisuuteen 1995, kun hänet valittiin vuoden juniorivalmentajaksi. Menestys poiki hänelle paikan Debreceni VSC:n apulaisvalmentajana ja kaudella 1997/98 seuran päävalmentajana.
1998–99 Herczeg valmensi Unkarin olympiamaajoukkuetta palaten Debreceni VSC:n organisaatioon juniorivalmentajaksi. Kauden 2000/01 hän vietti Tiszaújvárosin päävalmentajana kunnes palasi Debrecenin apulaisvalmentajaksi. Hän oli apulaisvalmentajana voittamassa yhdessä Attila Supkan kanssa kolmea Unkarin mestaruutta ja yhtä cup-mestaruutta.
Kun tšekkiläinen Miroslav Beránek jätti seuran mestaruuskauden 2006/07 jälkeen Herczeg nousi seuran päävalmentajaksi. Hän on jatkanut seuran menestyskulkua Unkarissa. Debyyttikaudella tuli cupmestaruus ja 2008/09 tuloksena oli päävalmentajauran ensimmäinen liigmestaruus. Kaudella 2009/10 menestystä tuli myös eurokentillä, kun Debreceni VSC eteni Mestarien liigan lohkovaiheeseen. Viimeisellä karsintakierroksella se pudotti Levski Sofian yhteismaalein 4–1.
Menestys jatkui myös kaudella 2009/10, kun Debreceni vei toisen perättäisen Unkarin mestaruuden. Kaudella 2010/11 meno kuitenkin tökki ja Herczeg sai potkut joulukuussa 2010.
Toukokuussa 2017 Herczeg palasi Debrecenin päävalmentajaksi.
Ura > Meriitit valmentajana

Unkarin mestaruus (2): 2009, 2010
Hopeaa: 2008
Unkarin cup (2): 2008, 2010
Unkarin supercup: 2009
András Kovács

András Kovács.
András Kovács (20. kesäkuuta 1925 Kide, Clujin piirikunta, Romania – 11. maaliskuuta 2017 Budapest, Unkari) oli unkarilainen elokuvaohjaaja, joka teki 1960-luvulta 1990-luvulle kestäneen uransa aikana kaikkiaan kolmisenkymmentä elokuvaa. Hänen vuoden 1981 elokuvansa Ideiglenes paradicsom voitti hopeisen palkinnon Moskovan elokuvajuhlilla, joilla hän toimi tuomariston jäsenenä vuonna 1967. Vuonna 1976 hän oli yksi Cannesin elokuvajuhlien tuomariston jäsenistä.
Muutama hänen varhaisista elokuvistaan on esitetty melko tuoreeltaan Suomen televisiossa.
Valikoitu filmografia

Budapestin katot (Pesti háztetök, 1962)
Vaikeita ihmisiä (Nehéz emberek, 1964)
Kylmiä päiviä (Hideg napok, 1966)
Falak (1967)
Extázis 7-10-ig (1969)
Viestinvaihto (Staféta, 1970)
A magyar ugaron (1972)
Bekötött szemmel (1974)
Labirintus (1976)
A ménesgazda (1978)
Októberi vasárnap (1979)
Ideiglenes paradicsom (1981)
Szeretök (1983)
A vörös grófnö (1985, ”Punainen kreivitär”, kertoo kreivitär Katalin Andrássyn [1892–1985] elämästä)
Aiheesta muualla

András Kovács Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:András Kovács
Käännös suomeksi
Arc de Triomf

Arc de Triomf
Arc de Triomf on riemukaari Barcelonan kaupungissa Kataloniassa. Sen suunnitteli arkkitehti Josep Vilaseca i Casanovas vuoden 1888 maailmannäyttelyn pääportiksi. Kaari on koristeltu useiden katalonialaistaiteilijoiden tekemillä veistoksilla.
Aiheesta muualla

Kuvia tai muita tiedostoja aiheesta Arc de Triomf Wikimedia Commonsissa
Emilia-Romagnan Grand Prix 2021

|  Emilia-Romagnan Grand Prix 2021  |
| --- | --- |
 2. osakilpailu 22 osakilpailusta kaudella 2021. 

Päivämäärä:  18. huhtikuuta 2021
Rata:  Autodromo Enzo e Dino Ferrari
Sijainti:  Imola, Emilia-Romagna, Italia
Ratatyyppi:  Moottorirata
Radan pituus:  4,909 km
Kilpailun pituus:  63 kierrosta, 309,049 km
Sää:   Pilvinen, alussa sateinen
Paalupaikka
Kuljettaja:   Lewis Hamilton   (Mercedes)
Paaluaika:  1.14,411
Palkintokoroke
Voittaja:   Max Verstappen   (Red Bull Racing)
Toinen:   Lewis Hamilton   (Mercedes)
Kolmas:   Lando Norris   (McLaren)
Nopein kierros
Kuljettaja:   Lewis Hamilton   (Mercedes)
Kierrosaika:  1.16,702 (kierroksella 60)
Emilia-Romagnan Grand Prix 2021 (virallisesti Formula 1 Pirelli Gran Premio del Made in Italy e dell’Emilia Romagna 2021) oli Formula 1 -kauden 2021 toinen osakilpailu, joka ajettiin 18. huhtikuuta Autodromo Enzo e Dino Ferrarin moottoriradalla Imolassa Italiassa.
Emilia-Romagnan osakilpailu korvasi alkuperäisessä kalenterissa olleen Kiinan osakilpailun. Ennen osakilpailua Amazon Web Services (AWS) ilmoitti, että kilpailulähetyksiin lisätään kauden aikana uusia graafisia asetuksia, muun muassa tietoa kuljettajien jarrujen käytöstä.
Viikonlopun aikataulu ja sää

| Päivämäärä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 16. huhtikuuta | 11:00–12:00 | 12:00–13:00 | 1. vapaat harjoitukset |  Puolipilvinen | 11–12 °C | 22–23 °C | 46–55 % |
| 16. huhtikuuta | 14:30–15:30 | 15:30–16:30 | 2. vapaat harjoitukset |  Puolipilvinen | 13 °C | 21–25 °C | 37–38 % |
| 17. huhtikuuta | 11:00–12:00 | 12:00–13:00 | 3. vapaat harjoitukset |  Puolipilvinen | 10–12 °C | 19–21 °C | 48–56 % |
| 17. huhtikuuta | 14:00–15:00 | 15:00–16:00 | Aika-ajot |  Puolipilvinen | 12–15 °C | 25–30 °C | 34–50 % |
| 18. huhtikuuta | 15:00–17:00 | 16:00–18:00 | Kilpailu |  Pilvinen, alussa sateinen | 9–11 °C | 14–17 °C | 65–74 % |
Lähde:
Vapaat harjoitukset

Haas-talli toi osakilpailua varten pieniä päivityksiä autoonsa, jotka jäivät asentamatta avausosakilpailuun. Ensimmäisissä vapaissa harjoituksissa monella kuljettajalla oli vaikeuksia välttää pyörähtämisiä ja ulosajoja. Williamsin Nicholas Latifi ja AlphaTaurin Yuki Tsunoda ajoivat radan ulkopuolelle omilla aikakierroksillaan. Harjoitusten aikana heilutettiin punaisia lippuja kahdesti. Ensimmäisessä tilanteessa Red Bullin Sergio Pérez ja Alpinen Esteban Ocon kolaroivat keskenään, koska tallien ja kuljettajien välisissä radioyhteyksissä oli teknisiä ongelmia, mutta tuomaristo ei antanut kolaritilanteesta kuljettajille rangaistuksia. Toisen tilanteen aiheutti Haasin Nikita Mazepin, joka pyörähti ja osui seinään. Mercedeksen Valtteri Bottas oli ensimmäisten vapaiden harjoitusten nopein ennen tallikaveriaan Lewis Hamiltonia ja kolmanneksi ajanutta Red Bullin Max Verstappenia.
Toisissa vapaissa harjoituksissa monella kuljettajalla oli ongelmia autojensa kanssa. Verstappenin auto jäi harjoitusten alkuvaiheessa radan varteen voimansiirto-ongelman vuoksi. Ferrarin Charles Leclerc kolaroi autollaan viimeisessä mutkassa ja aiheutti radalle punaiset liput. Mazepinin vaikeudet auton ohjaamisen kanssa jatkuivat myös toisissa vapaissa harjoituksissa. Alpinen Fernando Alonso testasi uusia osia, mutta hänen autonsa pohja sai vaurioita radan šikaaneista. Bottas oli myös toisten vapaiden harjoitusten nopein ennen Hamiltonia ja kolmanneksi ajanutta AlphaTaurin Pierre Gaslya.
Kolmansissa vapaissa harjoituksissa Latifilla ja molemmilla Alfa Romeo Racingin kuljettajilla oli vaikeuksia pysyä radalla, kun he ajoivat soralle. Lisäksi Latifi rikkoi autonsa etusiiven osuttuaan seinään. Tsunoda puolestaan ei ollut omilla aikakierroksillaan tyytyväinen radalla esiintyneeseen ruuhkaan ja hän purki siitä aiheutunutta kiukkuaan talliradioon. Verstappen oli kolmansien vapaiden harjoitusten nopein ennen McLarenin Lando Norrisia.
Aika-ajot

Aika-ajojen ensimmäisessä osiossa heilutettiin aikaisessa vaiheessa punaisia lippuja, kun Tsunodan aikakierros päättyi yliyrittämisen vuoksi ulosajoon, mutta hän itse selvisi tilanteesta loukkaantumiselta. Williamsin molemmat kuljettajat pääsivät osiosta jatkoon. Jatkosta karsiutunut Alfa Romeo Racingin Antonio Giovinazzi ei ollut tyytyväinen Mazepinin toimintaan radalla, koska tämä ohitti Giovinazzin ennen viimeistä nopeaa aikakierrosta ja häiritsi samalla Giovinazzin aikakierrosta.
Aika-ajojen toisessa osiossa merkittävimmät karsiutuneet kuljettajat olivat Ferrarin Carlos Sainz ja Aston Martinin Sebastian Vettel, joista Sainz karsiutui ajovirheen ja Vettel ratarajojen ylittämisen vuoksi. Norris ja Pérez taistelivat osion nopeimmasta aikakierroksesta, minkä Pérez ajoi vain kahden sekunnin tuhannesosan erolla Norrisiin.
Aika-ajojen kolmannessa osiossa Bottaksella oli vaikeuksia autonsa takaosan kanssa ja hän sijoittui kahdeksanneksi. Paalupaikasta taistelivat Hamilton, molemmat Red Bullin kuljettajat ja Norris. Norris ajoi radalla nopeita sektoriaikoja, kunnes menetti paljon aikaa kolmannella sektorilla ja hän sijoittui ensin toiseksi, kunnes tuomaristo hylkäsi aikakierroksen ratarajojen ylittämisen vuoksi. Red Bullin osalta molemmat kuljettajat tekivät ajovirheitä nopeilla aikakierroksillaan. Hamilton ajoi paalupaikalle ennen Péreziä ja Verstappenia.